cyanic-selkie/wikianc huggingface dataset:
แอนดี มาร์รี
ช่วงเริ่มต้น
มาร์รีเริ่มเล่นเทนนิสเมื่ออายุ 5 ปี ก่อนเริ่มเล่นอาชีพอย่างเป็นทางการในปี 2005 ในระดับชาเลนเจอร์ และคว้าแชมป์เอทีพีทัวร์ รายการแรกได้สำเร็จ ในเดือนกุมภาพันธ์ 2006 ที่ซาน โฮเซ่ ประเทศสหรัฐฯ จากนั้น เขาผ่านเข้าถึงรอบชิงชนะเลิศแกรนด์​สแลมเป็นครั้งแรกในศึกยูเอสโอเพน ปี 2008 แต่พ่ายให้กับ โรเจอร์ เฟเดเรอร์ ยอดผู้เล่นสวิตเซอร์แลนด์ อย่างไรก็ตามเขาสามารถสร้างชื่อเสียงด้วยการคว้าแชมป์ระดับมาสเตอร์ได้อย่างต่อเนื่อง ก่อนจะเข้าชิงแกรนด์สแลมได้เป็นรายการที่สองในออสเตรเลียนโอเพนปี 2010 แต่แพ้เฟเดอเรอร์ไปอีกครั้ง ตามด้วยการแพ้ นอวาก จอกอวิช ในออสเตรเลียนโอเพน 2011 ซึ่งเป็นการเข้าชิงชนะเลิศแกรนด์สแลมรายการที่ 3 ตามด้วยการเข้าชิงแกรนด์สแลมครั้งที่ 4 ในวิมเบิลดันปี 2012 และแพ้เฟเดอเรอร์ไปอีกครั้ง
แชมป์แกรนด์สแลม, เหรียญทองโอลิมปิก และแชมป์เดวิส คัพ (2012–15)
ในช่วงเวลาต่อมาเส้นทางอาชีพของเขาก็ก้าวขึ้นสู่จุดสูงสุด เมื่อเขาคว้าเหรียญทองโอลิมปิกให้แก่ทีมสหราชอาณาจักรได้ในโอลิมปิกฤดูร้อน 2012 ก่อนจะคว้าแชมป์แกรนด์สแลมสมัยแรก โดยชนะจอกอวิชในยูเอสโอเพน 2012 โดยมาร์รีเป็นนักเทนนิสจากสหราชอาณาจักรคนแรกในรอบกว่า 76 ปี ที่คว้าแชมป์แกรนด์สแลมได้
ในปี 2013 มาร์รียังคงทำผลงานได้อย่างยอดเยี่ยม ด้วยการเข้าชิงชนะเลิศแกรนด์สแลมเป็นครั้งที่ 6 ก่อนจะแพ้จอกอวิชในออสเตรเลียนโอเพนไปอีกครั้ง เขาถือเป็นผู้เล่นคนที่สองในยุคโอเพนต่อจาก สเตฟาน เอ็ดเบิร์ก ที่ได้รองแชมป์ออสเตรเลียนโอเพนในประเภทชายเดี่ยว 3 สมัย เขาคว้าแชมป์รายการมาสเตอร์ 1000 ที่ไมแอมีได้เป็นสมัยที่สองหลังจากเอาชนะ ดาวิต เฟร์เรร์ และขึ้นสู่มือวางอันดับสองของโลก เขาต้องถอนตัวจากการแข่งขันเฟรนช์โอเพนเนื่องจากบาดเจ็บ ก่อนจะสร้างประวัติศาสตร์ด้วยการคว้าแชมป์วิมเบิลดันโดยเอาชนะจอกอวิชสามเซตรวด ถือเป็นนักเทนนิสจากสหราชอาณาจักรคนแรกในรอบ 77 ปีที่ชนะเลิศวิมเบิลดันนับตั้งแต่ เฟร็ด เพอร์รี่ ในปี 1936 แต่มาร์รีตกรอบ 8 คนสุดท้ายในยูเอสโอเพนโดยแพ้สตาน วาวรีงกา ก่อนจะลงแข่งขัน เดวิส คัพ ให้กับสหราชอาณาจักร แต่หลังจากนั้นเขาได้ตัดสินใจเข้ารับการผ่าตัดบริเวณหลัง
มาร์รีเริ่มต้นฤดูกาล 2014 ในรายการที่โดฮา ประเทศกาตาร์ แต่ตกรอบที่สองโดยแพ้ ฟลอเรียน ไมเออร์ 1–2 เซต เขาผ่านเข้าถึงรอบก่อนรองชนะเลิศออสเตรเลียนโอเพนก่อนจะแพ้เฟเดอเรอร์ 1–2 เซต และเขาได้หลุดจาก 5 อันดับแรกของโลกเป็นครั้งแรกตั้งแต่ปี 2008 ต่อมา เขาช่วยทีม เดวิส คัพ ของสหราชอาณาจักรผ่านเข้ารอบก่อนรองชนะเลิศได้ หลังจากลงแข่งขันในประเภทชายเดี่ยวและเอาชนะได้ทั้งสองนัด แต่เขาตกรอบในรายการที่รอตเทอร์ดาม และเม็กซิกันโอเพน และในเดือนมีนาคม มาร์รีได้แยกทางกับ อิวาน เลนเดิล ผู้ฝึกสอนซึ่งได้รับการยกย่องว่ามีส่วนสำคัญในการพัฒนาฟอร์มการเล่นของเขาจนสามารถคว้าแชมป์แกรนด์สแลมได้ ตามด้วยการตกรอบก่อนรองชนะเลิศมาสเตอร์ 1000 ที่ไมแอมีโดยแพ้จอกอวิช และสหราชอาณาจักรตกรอบ เดวิส คัพ โดยแพ้อิตาลี และเขาไม่ประสบความสำเร็จในรายการมาสเตอร์ 1000 คอร์ตดินที่มาดริดและกรุงโรม
มาร์รีคว้าแชมป์การแข่งขันรายการ ควีนส์ ที่กรุงลอนดอนเป็นสมัยที่ 4 เอาชนะ เควิน แอนเดอร์สัน และเข้ารอบรองชนะเลิศก่อนจะแพ้เฟเดอเรอร์สามเซตรวด แต่เขาพาทีมสหราชอาณาจักรเข้าสู่รอบรองชนะเลิศ เดวิส คัพ เป็นครั้งแรกนับตั้งแต่ปี 1981 หลังจากเอาชนะฝรั่งเศส 3–1 แต่เขาตกรอบแรกที่วอชิงตัน ดี.ซี. อย่างเหนือความคาดหมาย แต่แก้ตัวได้ด้วยการคว้าแชมป์มาสเตอร์ 1000 ที่แคนาดา เอาชนะจอกอวิช 2–1 เซต หยุดสถิติเลวร้ายในการแพ้จอกอวิช 8 นัดติดต่อกันทุกรายการ และเขาแซงเฟเดอเรอร์ขึ้นสู่มือวางอันดับสองของโลก แต่เขาก็แพ้เฟเดอเรอร์ในรอบรองชนะเลิศมาสเตอร์ที่ซินซินแนติ และทำได้เพียงเข้ารอบที่ 4 ในยูเอสโอเพน แพ้เควิน แอนเดอร์สัน 1–3 เซต หยุดสถิติเข้ารอบก่อนรองชนะเลิศ (8 คนสุดท้าย) ในการแข่งขันแกรนด์สแลมจำนวน 18 รายการติดต่อกัน แต่สหราชอาณาจักรผ่านเข้ารอบชิงชนะเลิศ เดวิส คัพ เป็นครั้งแรกนับตั้งแต่ปี 1978 หลังจากเอาชนะออสเตรเลีย 3–2 นัด
มาร์รีตกรอบรองชนะเลิศมาสเตอร์ 1000 ที่เซี่ยงไฮ้โดยแพ้จอกอวิช และได้รองแชมป์มาสเตอร์ที่ปารีส โดยแพ้จอกอวิชในรอบชิงชนะเลิศอีกครั้ง เขาตกรอบแบ่งกลุ่มเอทีพี ไฟนอล ที่ลอนดอนอีกครั้ง แต่จากการที่เฟเดอเรอร์ไม่สามารถคว้าแชมป์ได้ ส่งผลให้มาร์รีจบฤดูกาลด้วยการเป็นมือวางอันดับสองเป็นครั้งแรก และยังพาทีมสหราชอาณาจักรคว้าแชมป์ เดวิส คัพ เป็นครั้งแรกตั้งแต่ปี 1936 และเป็นแชมป์สมัยที่ 10 หลังจากเอาชนะเบลเยียม 3–1 นัด
สร้างประวัติศาสตร์ในโอลิมปิก และฤดูกาลที่ดีที่สุดในอาชีพ (2016)
ในปี 2016 ถือเป็นฤดูกาลที่ดีที่สุดของมาร์รี เขาเข้าชิงชนะเลิศแกรนด์สแลมได้ถึง 3 รายการ โดยแม้จะแพ้จอกอวิชในรอบชิงชนะเลิศออสเตรเลียนโอเพนและเฟรนช์โอเพน แต่มาร์รีชนะเลิศวิมเบิลดันได้เป็นสมัยที่ 2 และเป็นการชนะเลิศแกรนด์สแลมสมัยที่ 3 ในอาชีพ และในการแข่งขันโอลิมปิก 2016 ณ กรุงรีโอเดจาเนโร มาร์รีได้สร้างประวัติศาสตร์ด้วยการคว้าเหรียญทองในประเภทชายเดี่ยวได้เป็นสมัยที่ 2 ซึ่งเขาถือเป็นผู้เล่นคนเดียวที่ทำสถิตินี้ได้ มาร์รียังได้รับเกียรติให้เป็นผู้ถือธงชาติสหราชอาณาจักรในพิธีเปิดการแข่งขันอีกด้วย นอกจากนี้เขายังคว้าแชมป์รายการมาสเตอร์ 1000 ได้ถึงสามรายการ (กรุงโรม, เซี่ยงไฮ้ และปารีส)
เขาปิดท้ายฤดูกาลด้วยการคว้าแชมป์ เอทีพี เวิลด์ ทัวร์ ไฟนอล โดยเอาชนะจอกอวิช ก่อนจะขึ้นสู่ตำแหน่งมือวางอันดับ 1 ของโลกเป็นครั้งแรกในเดือนพฤศจิกายน และด้วยวัย 29 ปี ส่งผลให้เขาเป็นผู้เล่นที่ขึ้นสู่ตำแหน่งอันดับ 1 ครั้งแรกที่มีอายุมากที่สุดเป็นอันดับสองต่อจาก จอห์น นิวคอมบ์ ชาวออสเตรเลีย (30 ปี, ค.ศ. 1974) และยังสร้างประวัติศาสตร์ด้วยการเป็นผู้เล่นคนเดียวที่ชนะเลิศรายการแกรนด์สแลม, รายการมาสเตอร์ 1000, คว้าเหรียญทองโอลิมปิก และจบฤดูกาลด้วยการเป็นมือวางอันดับ 1 ได้ภายในปีเดียวกัน
บาดเจ็บ และช่วงขาลงในอาชีพ (2017–ปัจจุบัน)
นับตั้งแต่ฤดูกาล 2017 มาร์รีคว้าแชมป์แกรนด์สแลมเพิ่มไม่ได้เลย และเสียตำแหน่งอันดับ 1 ให้แก่นาดัลในช่วงกลางปี 2017 โดยเขาเริ่มมีอาการบาดเจ็บสะโพกซึ่งเรื้อรังมานาน และอาการกำเริบขึ้นจนส่งผลต่อการเล่นในวิมเบิลดัน โดยมาร์รีแพ้ให้กับ แซม แควร์รี่ย์ ในรอบ 8 คนสุดท้ายในการแข่งขัน 5 เซต โดยเขามีอาการบาดเจ็บตั้งแต่เซตที่ 3 เขาพลาดลงแข่งขันในรายการที่เหลือ ได้แก่ มาสเตอร์ 1000 สามรายการที่มอนทรีออล, ซินซินแนติ และปารีส รวมทั้งยูเอสโอเพน และเอทีพี เวิลด์ ทัวร์ ไฟนอล
มาร์รีเข้ารับการผ่าตัดสะโพกสองครั้งในปี 2018 และ 2019 และยังไม่สามารถเรียกฟอร์มการเล่นที่ดีกลับมาได้อีกเลย เขาเคยประกาศเลิกเล่นหลังจบรายการออสเตรเลียนโอเพนใน 2019 แต่ได้ตัดสินใจลงทำการแข่งขันต่อจนถึงปัจจุบัน แต่ก็ยังกลับมาคว้าแชมป์รายการใดเพิ่มไม่ได้
ในเดือนมกราคมปี 2021 เขาถูกตรวจพบว่าติดเชื้อไวรัสโคโรนา ทำให้พลาดลงแข่งขันออสเตรเลียนโอเพนและได้พักไปอีกหลายเดือนก่อนจะกลับมาอีกครั้งในรายการคอรต์หญ้า "ควีนส์" (Queen’s Club Championships) ณ กรุงลอนดอน แต่ตกรอบที่ 2 โดยแพ้ มัตเตโอ แบร์เรตตีนี เขากลับมาลงแข่งขันแกรนด์สแลมในรอบหนึ่งปีที่วิมเบิลดันในฐานะผู้เล่นที่ได้รับสิทธิ Wild Card (ผู้เล่นที่ไม่ได้รับการจัดอันดับแต่ได้สิทธิลงแข่งขันเป็นกรณีพิเศษ) โดยผ่านเข้าถึงรอบที่สามและแพ้ เดนิส เชโปวาลอฟ
มาร์รีลงแข่งขันโอลิมปิกฤดูร้อน 2020 ทั้งในประเภทชายเดี่ยวและชายคู่ ก่อนจะถอนตัวในประเภทชายเดี่ยวเนื่องจากอาการบาดเจ็บ แต่ยังคงเล่นในประเภทคู่โดยจับคู่กับ โจ ซาลิสบิวรี เข้าถึงรอบ 8 คู่สุดท้าย และแพ้ คู่มาริน ซิลิช และ อีวาน ดอดิก จากโครเอเชีย ต่อมา มาร์รีลงแข่งขันยูเอสโอเพนแต่ตกรอบแรกโดยแพ้ สเตฟานอส ซิตซิปาส ในการแข่งขัน 5 เซต ตามด้วยการตกรอบที่สามใน โอเพน เดอ แรนส์ ที่ฝรั่งเศส แพ้ โรมัน ซาฟิลิน และเขายังคงลงแข่งที่ฝรั่งเศส รายการต่อมาคือ โมเซลล์ โอเพน แต่ก็แพ้ ฮูแบร์ต ฮูร์กัตช์ ต่อมา เขาลงแข่งขันที่แซนดีเอโกโอเพนที่สหรัฐ แต่ก็แพ้ คาสเปอร์ รุด ตามด้วยรายการมาสเตอร์ที่อินเดียนเวลส์ สหรัฐกลางเดือนตุลาคม แต่ไปแพ้ อเล็คซันเดอร์ ซเฟเร็ฟ ในรอบที่ 3 ก่อนจะตกรอบในอีกสี่รายการถัดมาในยูโรเปียนโอเพนที่เบลเยียม, เวียนนาโอเพนที่ออสเตรีย, รายการมาสเตอร์ที่ปารีส และสต็อกโฮล์มโอเพนที่สวีเดน เขาปิดท้ายฤดูกาล 2021 ด้วยการคว้ารองแชมป์ที่อาบูดาบี แม้จะเอาชนะ ราฟาเอล นาดัล ได้ในรอบรองชนะเลิศ ทว่าเขาแพ้ อันเดรย์ รูเบลฟ ในรอบชิงชนะเลิศ 2 เซตรวด
เข้าสู่ฤดูกาล 2022 มาร์รีเริ่มต้นด้วยการลงแข่งขันระดับ เอทีพี 250 ที่เมลเบิร์น แต่ตกรอบแรกโดยแพ้ ฟาคันโด บักนิส ตามด้วยการคว้ารองแชมป์รายการ เอทีพี 250 ที่ซิดนีย์ แพ้ อัสลัน คารัตเซฟ ในรอบชิงชนะเลิศ ต่อมา เขาลงแข่งขันออสเตรเลียนโอเพนโดยได้สิทธิ์ Wild Card โดยผ่านเข้ารอบที่สองและแพ้ ทาโร แดเนียล สามเซตรวด ต่อมา เขาตกรอบที่สองในรายการที่ รอตเทอร์ดาม โดยแพ้ เฟลิกซ์ โอเฌร์ อาลียาซีม เขาตกรอบที่สองในการแข่งขันที่โดฮา โดยแพ้ โรแบร์โต เบาติสตา อากุต ขาดลอย 0–6, 1–6 โดยถือเป็นครั้งแรกในรอบ 7 ปีที่เขาแพ้คู่แข่งด้วยคะแนนเกม 0 ในเซต นับตั้งแต่แพ้จอกอวิชในรอบชิงชนะเลิศรายการมาสเตอร์ 1000 ที่ไมแอมีในปี 2015 ตามด้วยการตกรอบอีกสองรายการในการแข่งขัน เอทีพี 500 ที่ดูไบ และรายการมาสเตอร์ 1000 ที่อินเดียนเวลส์
มาร์รีลงแข่งขันคอร์ตดินในรายการมาสเตอร์ที่มาดริด โดยผ่านเข้าถึงรอบที่สามซึ่งเขามีกำหนดพบกับจอกอวิช แต่เขาถอนตัวเนื่องจากมีอาการบาดเจ็บ และเขาถอนตัวจากมาสเตอร์ที่กรุงโรม และแกรนด์สแลมแฟรนช์โอเพน และกลับมาลงแข่งขันในฤดูกาลคอร์ตหญ้าที่ชตุทการ์ท โดยเข้าถึงรอบชิงชนะเลิศก่อนจะแพ้ มัตเตโอ แบร์เรตตีนี 1–2 เซต แต่เขาได้่ขึ้นสู่อันดับ 47 ของโลกในวันที่ 13 มิถุนายน ค.ศ. 2022 ซึ่งเป็นการกลับสู่ 50 อันดับแรกของโลกเป็นครั้งแรกตั้งแต่ปี 2018 แต่อาการบาดเจ็บทำให้เขาต้องถอนตัวจากการแข่งขันที่ควีนส์ ณ กรุงลอนดอน ก่อนจะกลับมาลงแข่งวิมเบิลดันและแพ้มือวางอันดับ 20 อย่างจอห์น อิสเนอร์ ในรอบสอง ตามด้วยการตกรอบที่นิวพอร์ต (รัฐโรดไอแลนด์) เขาลงแข่งขันช่วงสุดท้ายของฤดูกาลที่สหรัฐและแคนาดา เริ่มต้นจากการตกรอบแรก ซิตี โอเพน กรุงวอชิงตัน และแพ้เทย์เลอร์ ฟลิตซ์ในรอบแรกรายการมาสเตอร์ที่แคนาดา และตกรอบที่สองในมาสเตอร์ที่ซินซินแนติ โดยแพ้ คาเมอรอน นอร์รี ปิดท้ายฤดูกาลด้วยการเข้าถึงรอบสามในแกรนด์สแลมยูเอสโอเพนโดยแพ้แบร์เรตตีนี
รูปแบบการเล่น
มาร์รีเป็นหนึ่งในผู้เล่นที่มีรูปแบบการเล่นที่เน้นตั้งรับได้ดีที่สุดคนหนึ่ง เขามักจะไม่ผลีผลามบุกแต่จะตั้งรับและเน้นการตีโต้อย่างอดทนบริเวณหลังเส้นเบสไลน์เพื่อกดดันให้คู่ต่อสู้ตีพลาดเอง ในขณะเดียวกันก็มักจะฉวยโอกาสขึ้นบุกทำคะแนน เขาเน้นการตีด้วยความแน่นอนและไม่ชอบเล่นลูกที่เสี่ยงต่อการเสียแต้ม มาร์รีเป็นผู้เล่นที่เล่นได้ดีบนทุกพื้นคอร์ต เขามีลูกกราวน์สโตรกที่หนักหน่วงและแม่นยำ มีจุดเด่นคือแบ็กแฮนด์วินเนอร์ที่เฉียบคม และมักจะใช้ลูกแบ็กแฮนด์สไลด์ตีลูกให้เรียบต่ำลึกถึงเส้นเบสไลน์ซึ่งบีบให้คู่แข่งจำเป็นต้องตีงัดกลับขึ้นมาและมักจะไม่พ้นเน็ท ซึ่งจากการที่เขามีสไตล์การเล่นที่เน้นรับและใช้พละกำลังมากจนเกินไปนี้เอง ทำให้ร่างกายช่วงล่างของเขาได้รับผลกระทบ และเป็นสาเหตุที่ทำให้เขาบาดเจ็บและเข้ารับการผ่าตัดสะโพกสองครั้ง ลูกเสิร์ฟของเขาถือเป็นจุดอ่อนมาหลายปี โดยเฉพาะเมื่อเขาเสริ์ฟแรกไม่ได้แต้ม และจำเป็นต้องเสริ์ฟลูกที่สอง โดยเปอร์เซนต์การได้แต้มจากเสริ์ฟสองค่อนข้างต่ำหากเทียบกับผู้เล่นระดับโลกคนอื่น ๆ
สถิติโลก
"เซอร์ แอนดี มาร์รี" ครองสถิติโลกในวงการเทนนิส 10 รายการได้แก่:
อุปกรณ์แข่งขัน
ในปี 2009 มาร์รีได้เซ็นสัญญาร่วมกับอาดิดาสแบรนด์กีฬาระดับโลกเป็นระยะเวลา 5 ปี ด้วยสัญญามูลค่า 30 ล้านดอลลาร์ ซึ่งรวมถึงชุดแข่งขันและรองเท้าเทนนิส ต่อมาเขาได้เซ็นสัญญากับ อันเดอร์อาร์เมอร์ แบรนด์สัญชาติอเมริกันในเดือนธันวาคมปี 2014 ด้วยสัญญามูลค่า 25 ล้านดอลลาร์ ก่อนจะปิดท้ายด้วยการเซ็นสัญากับ Castore แบรนด์ดังจากสหราชอาณาจักรจนกระทั่งถึงช่วงที่เขาประกาศเลิกเล่น (ณ ขณะนั้น) ในรายการออสเตรเลียนโอเพนปี 2019 มาร์รีใช้ไม้เทนนิสของ "Head" แบรนด์ของประเทศออสเตรเลีย และมักปรากฏภาพเขาในโฆษณาของแบรนด์
ทรัพย์สิน
มาร์รีทำเงินรางวัลรวมจากการแข่งขันไปทั้งสิ้น 62 ล้านดอลลาร์สหรัฐ มากที่สุดเป็นอันดับที่ 4 ในประเภทชายเดี่ยว โดยเป็นรองเพียงผู้เล่นในกลุ่ม Big 4 ด้วยกันเท่านั้น (นอวาก จอกอวิช, โรเจอร์ เฟเดอเรอร์ และ ราฟาเอล นาดัล เป็นสามผู้เล่นที่ทำเงินรางวัลรวมสูงที่สุด) โดยหากนับรวมกับค่าตอบแทนจากสปอนเซอร์และการโฆษณาสินค้าต่างๆแล้ว มาร์รีมีทรัพย์สินรวม 100 ล้านดอลลาร์
การกุศล
ในการแข่งขันแกรนด์สแลมวิมเบิลดันปี 2016 มาร์รีนำชุดแข่งที่สวมใส่ในการแข่งขันเซ็นชื่อออกประมูลหารายได้ช่วยองค์กรการกุศล แชริตีสตาร์ส (CharityStars) โดยหน่วยงานดังกล่าวซึ่งมาร์รีสนับสนุนมาตั้งแต่ปี 2009 มุ่งเน้นขจัดและรักษาโรคร้ายซึ่งคร่าชีวิตผู้คน 43,800 รายต่อปี โดยผู้เคราะห์ร้ายมักเป็นเด็กอายุต่ำกว่า 5 ขวบ และสตรีมีครรภ์ในทวีปแอฟริกา
ต่อมาในปี 2020 มาร์รีได้ลงแข่งขันเทนนิสรายการ Schroders Battle of the Brits ที่จัดโดยเจมี่ มาร์รี พี่ชายของเขา เพื่อระดมทุนไปมอบให้กับหน่วยงานสาธารณสุขแห่งชาติของอังกฤษ (NHS) โดยการแข่งขันรายการนี้จัดขึ้นที่ศูนย์กีฬาเทนนิสแห่งชาติ ที่กรุงลอนดอน ระหว่างวันที่ 23–28 มิถุนายนและยังมีนักเทนนิสชาวอังกฤษอย่าง ไคล์ เอ็ดมุนด์ และแดน อีแวนส์ เข้าร่วมการแข่งขันและมีการตั้งเป้าว่าจะรวบรวมเงินบริจาคให้ได้ราว 100,000 ปอนด์ (ประมาณ 4 ล้านบาท) เพื่อสมทบทุนให้กับเอ็นเอชเอส
แกรนด์สแลม
เข้าชิงชนะเลิศ 11 รายการ (ชนะเลิศ 3, รองชนะเลิศ 8)
เอทีพี มาสเตอร์ 1000
รอบชิงชนะเลิศ 21 รายการ (ชนะเลิศ 14, รองชนะเลิศ 7)
กีฬาโอลิมปิก
ประเภทชายเดี่ยว: ชิงชนะเลิศ 2 ครั้ง (คว้าเหรียญทอง 2 สมัย) ประเภทคู่ผสม: ชิงชนะเลิศ 1 ครั้ง (คว้าเหรียญเงิน 1 สมัย)
การแข่งขันประเภททีม (ทีมสหราชอาณาจักร)
เดวิส คัพ: เข้าชิงชนะเลิศ 1 สมัย (แชมป์ 1 สมัย) ฮอพแมน คัพ: เข้าชิงชนะเลิศ 1 สมัย (รองชนะเลิศ 1 สมัย)
ลัมแบร์โต ดีนี
ลัมแบร์โต ดีนี (Lamberto Dini) เป็นนักการเมืองและนักเศรษฐศาสตร์ชาวอิตาลี เขาเป็นนายกรัฐมนตรีคนที่ 51 ของอิตาลีตั้งแต่ปี ค.ศ. 1995 ถึง ค.ศ. 1996
Nepenthes × truncalata
Nepenthes × truncalata ( เป็นการผสมคำกันระหว่าง truncata และ alata) เป็นลูกผสมทางธรรมชาติระหว่าง N. alata และ N. truncata เป็นพืชถิ่นเดียวของฟิลิปปินส์เหมือนกับพ่อและแม่ แต่จำกัดการกระจายตัวตามธรรมชาติตามการกระจายตัวของ N. truncata ในมินดาเนา
เขตห้ามล่าสัตว์ป่าเขาท่าเพชร
ปี พ.ศ. 2508 ป่าไม้เขตสุราษฎร์ธานีได้กำหนดให้บริเวณป่าสงวนแห่งชาติ ป่าเขาท่าเพชร ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี เนื้อที่ประมาณ 2,906 ไร่ หรือ 4.65 ตารางกิโลเมตร เป็นวน-อุทยานเขาท่าเพชร เนื่องจากเห็นว่าพื้นที่นี้เหมาะสมแก่การท่องเที่ยว พักผ่อนหย่อนใจ จุดชมวิวธรรมชาติและทิวทัศน์เมืองสุราษฎร์ธานี และยังเป็นที่ตั้งของพระธาตุศรีสุราษฎร์ ซึ่งเป็นที่นับถือของชาวจังหวัดสุราษฎร์ธานีอีกด้วย
ในปี พ.ศ. 2519 กองอนุรักษ์สัตว์ป่า กรมป่าไม้ ได้ส่งเจ้าหน้าที่ไปสำรวจพื้นที่บริเวณ ดังกล่าวและพบว่า เหมาะสมที่จะใช้เป็นสถานที่ศึกษาหาความรู้เกี่ยวกับธรรมชาติด้านป่าไม้และสัตว์ป่าแก่ประชาชนทั่วไป จึงได้ยกเลิก วนอุทยานเขาท่าเพชร และจัดตั้งเป็นศูนย์ศึกษาธรรมชาติและสัตว์ป่าเขาท่าเพชร เมื่อวันที่ 26 กุมภาพันธ์ 2519 และเนื่องจากป่าเขาท่าเพชรมีสัตว์ป่าหลายชนิดอาศัยอยู่ประจำและอพยพย้ายถิ่นมาอยู่อาศัยอยู่จำนวนมาก กองอนุรักษ์สัตว์ป่า กรมป่าไม้ จึงได้ดำเนินการเสนอให้กระทรวงเกษตรและสหกรณ์ประกาศให้เป็นเขตห้ามล่าสัตว์ป่าเขาท่าเพชร อีกแห่งหนึ่งด้วย โดยประกาศในราชกิจจานุเบกษา เล่มที่ 94 ตอนที่ 68 ลงวันที่ 26 กรกฎาคม 2520
ลักษณะภูมิประเทศ
เขตห้ามล่าสัตว์ป่าเขาท่าเพชร ตั้งอยู่ในพื้นที่ป่าสงวนแห่งชาติเขาท่าเพชร ตำบลมะขาม-เตี้ย อำเภอเมือง จังหวัดสุราษฎร์ธานี อยู่ห่างจากตัวเมืองสุราษฎร์ธานี ไปทางอำเภอบ้านนาสาร ตามทางหลวงแผ่นดินหมายเลข 4009 ประมาณ 6 กม. มีทางแยกเข้าไปถึงสำนักงานเขตห้ามล่าสัตว์ป่าเขาท่าเพชร ซึ่งเป็นถนนลาดยาง ประมาณ 0.5 กิโลเมตร มีเนื้อที่ประมาณ 2,906 ไร่
ลักษณะพื้นที่ เขตห้ามล่าสัตว์ป่าเขาท่าเพชร เป็นป่าที่มีความอุดมสมบูรณ์และอยู่ไม่ไกลจากชุมชนเมืองมากนัก การคมนาคมสะดวก เขาท่าเพชรเป็นเขาเตี้ยๆทอดตัวยาวตามแนวเหนือ-ใต้ ด้านตะวันตกเฉียงเหนือมีหน้าผาและลาดชันมาก ความสูงจากระดับน้ำทะเลประมาณ 210 เมตร บริเวณเชิงเขาเป็นที่ราบ สภาพป่าเขาท่าเพชร ส่วนใหญ่เป็นป่าดิบแล้งกระจายเกือบเต็ม พื้นที่ และมีป่าหญ้าคา ซึ่งอยู่บริเวณเชิงเขาด้านตะวันออก มีเนื้อที่ประมาณ 900 ไร่ ซึ่งป่าไม้เขต สุราษฎร์ธานีได้ดำเนินการปลูกสร้างสวนป่าขึ้นทดแทน แต่ก็ถูกบุกรุกทำลาย ปัจจุบัน เขตห้ามล่าสัตว์ป่าเขา-ท่าเพชรและสถานีศึกษาธรรมชาติและสัตว์ป่าเขาท่าเพชรได้ดำเนินการปลูกป่าขึ้น ทดแทนบางส่วน
ลักษณะภูมิอากาศ
ลักษณะอากาศ มี 2 ฤดู คือ อุณหภูมิเฉลี่ยตลอดปีประมาณ 25.0 องศาเซลเซียส อุณหภูมิสูงสุดประมาณ 30.0 องศาเซลเซียส และต่ำสุดประมาณ 18.0 องศาเซลเซียส ปริมาณน้ำฝนเฉลี่ย ประมาณ 1,638.8 มิลลิเมตรต่อปี
พืชพันธุ์และสัตว์ป่า
พันธุ์ไม้มีทั้งขนาดใหญ่และขนาดกลาง ได้แก่ ไม้ยาง เคี่ยม ตะเคียนทราย ตีนนกกระบาก ตะแบก สะตอ เหรียง เนียง กะบก มะม่วงป่า หว้า มะขามป้อม คอแลน เป็นต้น
ชนิดสัตว์ป่า ที่พบเห็นโดยทั่วไปบริเวณเขาท่าเพชร ได้แก่ ลิงตูดแดง ลิงกัง
คณะบริหารธุรกิจ มหาวิทยาลัยรังสิต
คณะบริหารธุรกิจ มหาวิทยาลัยรังสิต เป็นคณะที่ใหญ่ที่สุดและมีจำนวนนักศึกษาในคณะมากที่สุดของมหาวิทยาลัยรังสิต โดยเปิดรับนักศึกษารุ่นแรกตั้งแต่ปีการศึกษา 2529 ในนามของวิทยาลัยรังสิต ซึ่งต่อมาได้รับการเปลี่ยนประเภทเป็นมหาวิทยาลัย เมื่อวันที่ 31 กรกฎาคม พ.ศ. 2533 โดยรับผิดชอบในการผลิตบัณฑิตทั้งหมด 6 สาขาวิชา คือ สาขาวิชาการบัญชี สาขาวิชาการเงินการธนาคาร สาขาวิชาการจัดการ สาขาวิชาคอมพิวเตอร์ธุรกิจ สาขาวิชาการตลาด และสาขาวิชาการบริหารอุตสาหกรรม ซึ่งทุกสาขาวิชาจะใช้ชื่อปริญญาบริหารธุรกิจบัณฑิต และได้รับรองมาตรฐานการศึกษาโดยทบวงมหาวิทยาลัย เมื่อวันที่ 1 มิถุนายน พ.ศ. 2532 ต่อมาในปีการศึกษา 2545 มหาวิทยาลัยรังสิตได้ก่อตั้งวิทยาลัยบริหารธุรกิจและรัฐกิจขึ้น ประกอบด้วย 2 คณะ และ 1 สถาบัน คือ คณะบริหารธุรกิจ คณะบัญชี และสถาบันรัฐประศาสนศาสตร์
คณาจารย์ผู้บริหาร
หัวหน้าหลักสูตร MBA
หัวหน้าหลักสูตร DBA
Nepenthes × pangulubauensis
Nepenthes × pangulubauensis ( มาจากภาษาละติน: pangulubau = ภูเขา Pangulubau, -ensis = จาก) เป็นลูกผสมทางธรรมชาติระหว่าง N. mikei และ N. gymnamphora (หรือ N. xiphioides, ขึ้นกับพิจารณาว่าชนิดไหนเด่น) เป็นพืชถิ่นเดียวของประเทศอินโดนีเซีย
พาราไดซ์ พาร์ค
พาราไดซ์ พาร์ค (เดิม: เสรีเซ็นเตอร์) และ พาราไดซ์ เพลส (เดิม: ฮ่า ฮ่า) เป็นศูนย์การค้าขนาดใหญ่แห่งหนึ่งในกรุงเทพมหานคร ตั้งอยู่ที่ 61 ถนนศรีนครินทร์ แขวงหนองบอน เขตประเวศ
พาราไดซ์ พาร์ค เปิดดำเนินการตั้งแต่วันที่ 1 มกราคม พ.ศ. 2537 ซึ่งเดิมเคยเป็นที่ตั้งของห้างสรรพสินค้าแพรงตองและไทยไดมารู จนเมื่อ พ.ศ. 2551 กลุ่มสยามพิวรรธน์ และเอ็มบีเค ดีเวลอปเมนท์ ได้เข้ามาบริหารศูนย์การค้าแทนผู้บริหารเดิม และได้เปลี่ยนภาพลักษณ์ศูนย์การค้าใหม่ทั้งหมด ชูจุดเด่นเป็นศูนย์การค้าระดับกลางถึงบนในเขตกรุงเทพตะวันออก โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดศูนย์การค้า เมื่อวันที่ 24 สิงหาคม พ.ศ. 2553
การจัดสรรพื้นที่
พาราไดซ์ พาร์ค แบ่งพื้นที่ออกเป็นทั้งหมดสองอาคารได้แก่อาคารพาราไดซ์ พาร์ค หรือเสรีเซ็นเตอร์เดิมที่เปิดดำเนินการตั้งแต่ พ.ศ. 2537 และอาคารพาราไดซ์ เพลส (ฮ่า ฮ่า เดิม) ที่สร้างขึ้นใหม่ใน พ.ศ. 2555 โดยทั้งสองอาคารมีรายละเอียดดังนี้
พาราไดซ์ พาร์ค
พาราไดซ์ พาร์ค ประกอบด้วยพื้นที่สำคัญดังนี้
พาราไดซ์ เพลส
พาราไดซ์ เพลส ประกอบด้วยพื้นที่สำคัญดังนี้
การระเบิดโรงเรียนที่คาบูล ค.ศ. 2021
ในวันที่ 8 พฤษภาคม ค.ศ. 2021 มีคาร์บ็อมบ์ และระเบิดระเบิดแสวงเครื่อง (IED) สองลูกหน้าโรงเรียนซัยยิดุชชุฮะดาอ์ที่ดัชเตบาร์ชี พื้นที่ที่คนส่วนใหญ่เป็นชาวแฮซอเรที่นับถือชีอะฮ์ ในภาคตะวันตกของคาบูล ประเทศอัฟกานิสถาน ทำให้มีผู้เสียชีวิตอย่างน้อย 90 คนและบาดเจ็บ 240 คน    ผู้บาดเจ็บส่วนใหญ่เป็นเด็กหญิงอายุ 11 ถึง 15 ปี
มีแอตเดอะซู
"มีแอตเดอะซู" (Me at the zoo) เป็นวิดีโอแรกสุดที่อัปโหลดลงยูทูบในวันที่ 23 เมษายน ค.ศ. 2005 เวลา 20:31:52 น. PDT หรือ 24 เมษายน ค.ศ. 2005 เวลา 03:31:52 น. ตามเวลาสากลเชิงพิกัด วิดีโอสั้น 19 วินาทีมีภาพของยาวีด คาริม ผู้ร่วมก่อตั้งยูทูบขณะอายุ 25 ปี หน้าช้างสองตัวที่สวนสัตว์แซนดีเอโกในรัฐแคลิฟอร์เนีย โดยเขาอธิบายถึงงวงยาวของพวกมัน ส่วนผู้ที่ใช้กล้องของคารีมบันทึกคือเพื่อนไฮสกูลชื่อ Yakov Lapitsky ซึ่งขณะนั้นเป็นนักศึกษาปรัชญาดุษฎีบัณฑิตที่มหาวิทยาลัยเดลาแวร์ โดยเขาอยู่ที่แซนดีเอโกเพื่อส่งงานวิจัยของเขาให้แก่สมาคมเคมีแห่งสหรัฐ
คำตอบรับ
Los Angeles Times อธิบายไว้ใน ค.ศ. 2009 ว่า "ในฐานะวิดีโอแรกที่อัปโหลดลงยูทูบ สิ่งนี้มีบทบาทสำคัญในการเปลี่ยนแปลงพื้นฐานการบริโภคสื่อของผู้คน และช่วยนำไปสู่ยุคทองของวิดีโอ 60 วินาที" ส่วน The Observer อธิบายคุณภาพการผลิตว่าอยู่ในระดับแย่
สโมสรฟุตบอลบางปะอิน อยุธยา
สโมสร บางปะอิน อยุธยา เอฟซี หรือ สโมสร อยุธยา เอฟซี ในอดีต เป็นสโมสรใน ประเทศไทย โดยเป็นทีมจากจังหวัดพระนครศรีอยุธยา ตั้งอยู่ที่ตำบลบ้านเลน อำเภอบางปะอิน จังหวัดพระนครศรีอยุธยา ปัจจุบันลงแข่งขันในระดับไทยแลนด์ อเมเจอร์ลีก
การเรียนรู้โดยการเลียนแบบ
การเรียนรู้โดยการเลียนแบบ (imitative learning) เป็นประเภทของการเรียนรู้ทางสังคมที่พฤติกรรมใหม่เกิดขึ้นจากการเลียนแบบ การเลียนแบบช่วยในการสื่อสาร การมีปฏิสัมพันธ์ทางสังคมและความสามารถในการปรับอารมณ์ของตนสู่อารมณ์ของบุคคลอื่น นอกจากนี้ยังจำเป็นต่อพัฒนาการของประสาทรับรู้และการเคลื่อนไหวและการดำเนินชีวิตทางสังคม ความสามารถในการเลียนแบบการกระทำของบุคคลที่ถูกสังเกตสามารถพบได้ทั้งในมนุษย์และสัตว์ โดยการเรียนรู้โดยการเลียนแบบมีบทบาทสำคัญเป็นอย่างมากต่อมนุษย์ทางด้านการพัฒนาวัฒนธรรม การเรียนรู้โดยการเลียนแบบแตกต่างจากการเรียนรู้โดยการสังเกต โดยการเรียนรู้โดยการเลียนแบบจะเป็นการทำตามพฤติกรรมที่แสดงจากผู้กระทำ ขณะที่การเรียนรู้โดยการสังเกตสามารถเกิดขึ้นเมื่อผู้เรียนสังเกตพฤติกรรมอันไม่พึงประสงค์และผลที่ตามมาของพฤติกรรมนั้น และจากนั้นจะเรียนรู้ที่จะหลีกเลี่ยงพฤติกรรมดังกล่าว
เด็กหอ
เด็กหอ เป็นภาพยนตร์ไทย แนวสยองขวัญ เข้าฉาย เมื่อวันที่ 23 กุมภาพันธ์ พ.ศ. 2549 กำกับโดย ทรงยศ สุขมากอนันต์ โดย จีทีเอช และ ฟีโนมีน่า โมชั่น พิคเจอร์
เนื้อเรื่องย่อ
ชาตรี เด็กชาย อายุ 12 เรียน ม.1 เป็นเด็กไร้ความหมาย ที่พ่อของเขาส่งไปเรียนที่สายชลวิทยา ที่จังหวัดชลบุรี อย่างฉุกละหุก ก็เพื่อที่ชาตรีจะได้พ้นไปจากบ้านไกลไปเสียจากพ่อ เพราะชาตรีรู้ความลับของพ่อทั้งหมด เพื่อนของชาตรีได้พูดคุยเรื่องผีในโรงเรียนและเรื่องครู ในตอนกลางคืนชาตรีรู้สึกปวดฉี่ขึ้นมา พอฉี่เสร็จชาตรีได้ยินเสียงอะไรบางอย่างเหมือนมันเคลื่อนที่ได้ แต่พอเข้าไปแล้วประตูก็เลยล็อก ชาตรีตกใจมากเลยอยากออกไป จนสักพักประตูก็เปิดได้ ชาตรีวิ่งหนีไปหอพักจนเขารู้สึกกลัวมาก
แล้วชาตรี ก็ได้พบกับ วิเชียร เพื่อนร่วมห้องที่ดูเหมือนจะรู้อะไร ๆ ในโรงเรียนไปเสียทุกอย่าง และแล้วมิตรภาพระหว่างเพื่อนทั้ง 2 ก็ก่อตัวขึ้น ก่อนที่พบว่าแท้ที่จริงแล้ว วิเชียร ไม่ใช่มนุษย์ธรรมดา ๆ แต่พอเวลาผ่านไป  ดูเหมือนว่าชาตรีก็เริ่มผูกมิตรกับวิเชียรได้  เพราะว่าทั้งสองคนเหมือนกันอยู่อย่างหนึ่ง นั่นก็คือ "ไม่มีใครเห็นว่ามีตัวตน" อย่างตอนที่ชาตรีคิดจะทำอะไรแผลง ๆ เพื่อถอดวิญญาณมาช่วยวิเชียร  วิเชียรก็พูดว่า  "สัญญากับฉันสิ  ว่าจะไม่ทำอะไรบ้า ๆ เพื่อช่วยฉัน  ชาตรี  สัญญากับฉันสิ" ชาตรีไม่ตอบ  กลับยืนนิ่งอยู่อย่างนั้นจนถึงเวลา 6 โมงเย็น มันคือ เวลาตายของวิเชียร  แต่วิเชียรต้องกลับไปที่สระว่ายน้ำนั้น  เพื่อลิ้มรสความทรมานจากการจมน้ำซ้ำแล้วซ้ำเล่าทุกวัน ชาตรีเจ็บปวดมากที่ได้เห็นวิเชียรทรมานแบบนั้น  แต่ตัวเขากลับได้แต่ยืนมอง  แตะต้องอะไรวิเชียรไม่ได้ จนในที่สุด  ชาตรีก็ไปดมสารอีเทอร์ มากเกินขนาด  จนในที่สุดวิญญาณก็หลุดออกจากร่าง  แล้วชาตรีก็ไม่คิดจะเหลียวมองดูร่างของตนเองเลยแม้แต่น้อย  เขาวิ่งไปทางสระว่ายน้ำนั้นโดยไม่สนใจอะไรอีกแล้ว และชาตรีก็ช่วยวิเชียรขึ้นมาจากสระจนได้  และต่อจากนั้นเอง  ที่วิเชียรลาชาตรีไปเกิด  แค่ลากันสั้น ๆ  แต่สายตาสื่อความหมายว่าทั้งสองคนผูกพันกันมากมายเพียงใด
ชาวเซิร์บ
ชาวเซิร์บ (Serbs, Срби) เป็นกลุ่มเชื้อชาติสลาฟใต้ในบอลข่านและตอนใต้ของยุโรปกลาง ชาวเซิร์บส่วนใหญ่มักพบอาศัยอยู่ในเซอร์เบีย มอนเตเนโกร และบอสเนียและเฮอร์เซโกวีนา และเป็นชนกลุ่มน้อยในโครเอเชีย มาซิโดเนีย และสโลวีเนีย เช่นเดียวกัน ชาวเซิร์บยังได้รับการรับรองอย่างเป็นทางการว่าเป็นชนกลุ่มน้อยในโรมาเนีย ฮังการี เช่นเดียวกับแอลเบเนีย สาธารณรัฐเช็ก และสโลวาเกีย นอกจากนี้ยังมีชาวเซิร์บพลัดถิ่นกลุ่มใหญ่ในยุโรปตะวันตก โดยเฉพาะอย่างยิ่งในเยอรมนี สวีเดน สวิตเซอร์แลนด์ และออสเตรีย เช่นเดียวกับในฝรั่งเศสและอิตาลี ชาวเซิร์บมากกว่าหนึ่งล้านคนอาศัยอยู่ในประเทศที่พูดภาษาเยอรมัน
ไทรนาครอมีรัม
ไทรนาครอมีรัม(trinacromerum) เป็นสัตว์เลื้อยคลานทะเลในกลุ่มเพลซิโอซอร์ขนาดเล็ก
Nepenthes × ferrugineomarginata
Nepenthes × ferrugineomarginata ( มาจากภาษาละติน: ferrugineus = สีสนิม, marginatus = ตรงขอบ) เป็นลูกผสมทางธรรมชาติระหว่าง N. albomarginata และ N. reinwardtiana ในธรรมชาติมีการกระจายตัวปกคลุมไปทั่วเกาะบอร์เนียวและสุมาตรา ตัวอย่างที่เก็บโดย Shigeo Kurata นั้นเก็บได้ใน Kenukat, จังหวัดกาลีมันตันตะวันตก, ในปี ค.ศ. 1981. และ Kurata ก็จัดจำแนกลูกผสมนี้ในปีถัดมา
N. × ferrugineomarginata มีชื่อวิทยาศาสตร์ยาวที่สุดในสกุล
พิไล พูลสวัสดิ์
ศาสตราจารย์เกียรติคุณ พิไล พูลสวัสดิ์ (เกิดเมื่อวันที่ 23 พฤศจิกายน พ.ศ. 2489) เป็นนักวิทยาศาสตร์และนักอนุรักษ์ชาวไทย ที่มีผลงานวิจัยดีเยี่ยมด้านปักษีวิทยา (Ornithology) นิเวศวิทยาสัตว์ป่า (Wildlife Ecology) และปรสิตวิทยา (Parasitology: Avian diseases) เป็นผู้ที่มุ่งมั่นทำวิจัยระยะยาว เพื่อการอนุรักษ์สัตว์ป่าและทรัพยากรธรรมชาติให้คงอยู่อย่างยั่งยืน ทำกิจกรรมเผยเพื่อเผยแพร่ความรู้ในการอนุรักษ์นกเงือกและทรัพยากรธรรมชาติอย่างเข้มแข็ง จนได้รับการขนานนามว่า "มารดาแห่งนกเงือก (GREAT MOTHER OF THE HORNBILLS) ก่อให้เกิดการขับเคลื่อนทางสังคมเพื่อการคุ้มครอง-อนุรักษ์นกเงือกและธรรมชาติ จนได้เป็นคนไทยคนแรกที่ได้รับรางวัลผู้ทรงเกียรติด้านการอนุรักษ์ธรรมชาติระดับโลก พร้อมกันถึง 2 รางวัล เมื่อปี พ.ศ. 2549 ได้แก่รางวัล The 2006 ROLEX Awards for Enterprises จาก Rolex SA ประเทศสวิตเซอร์แลนด์ และ The 52nd Annual Chevron Conservation Awards จาก Chevron Corporation ประเทศสหรัฐอเมริกาและได้รับ พระราชทานเหรียญดุษฎีมาลา เข็มศิลปวิทยา สาขาวิทยาศาสตร์ ประจำปี 2550 จากพระบาทสมเด็จพระเจ้าอยู่หัวภูมิพลอดุยเดช โดยสมเด็จพระเทพรัตนราชสุดาฯ เป็นผู้แทนพระองค์
กรอก (ไส้กรอก)
กรอก (casing) ในการทำไส้กรอกนั้น คือ วัสดุที่ใช้กรอกวัสดุอื่นลงไป มีทั้งกรอกธรรมชาติและกรอกเทียม กรอกธรรมชาติได้แก่ไส้สัตว์ เช่น สุกร หรือโค ส่วนกรอกเทียมนั้นทำขึ้นจากคอลลาเจน เซลลูโลส หรือพลาสติก ชนิดที่กินได้
พิไล พูลสวัสดิ์
ประวัติการทำงาน
ตำแหน่งวิชาการ
คู่ซ่า ป่าระเบิด 2
คู่ซ่า ป่าระเบิด 2 (Open Season 2) เป็นภาคต่อของภาพยนตร์แอนิเมชันคอมพิวเตอร์ในปี พ.ศ. 2549 ผลิตโดย โซนีพิกเจอร์สแอนิเมชัน
พิไล พูลสวัสดิ์
ประวัติการทำงาน
ตำแหน่งในสมาคมและองค์กรต่างๆ
คู่ซ่า ป่าระเบิด 2
เรื่องย่อ
หลัง เอลเลียต ตกหลุมรักจีเซลกวางสาวแสนสวยจนเขาปักเขาปำ เนทางสู่ประตูวิวาห์ของเอลเลียตต้องเบี่ยงเลนออกไปเล็กน้อย เมื่อมิสเตอร์วีนี่ถูกแก๊งสัตว์เลี้ยงจับตัวเอาไว้ โดยหมายจะเอาไปคืนให้กับผู้เป็นเจ้าของ บู๊ก, เอลเลียต, แม็คสควิซซี่, บัดดี้ และพวกพ้องสัตว์ป่า จึงต้องกระโจนสู่ภารกิจช่วยเหลือเพื่อนพันธุ์ไส้กรอกของพวกเขา อันนำไปสู่แคมป์ฝ่ายศัตรูที่เต็มไปด้วยฝ่ายสัตว์เลี้ยงแสนรัก นำทัพโดยพุดเดิ้ลมหากาฬนามฟิฟฟี่ ซึ่งเหล่าสัตว์ป่าเหล่านี้จะไม่มีวันปล่อยมิสเตอร์วีนี่ไปโดยไม่ประกาศ สงคราม! มาดูสิว่าพุดเดิ้ลตัวกระจ้อยจะล้มหมีกริซลี่หนัก 900 ปอนด์ได้หรือไม่? แล้วเอลเลียตล่ะจะสมหวังในความรักกับจีเซลหวานใจได้หรือไม่
พิไล พูลสวัสดิ์
ผลงานด้านการวิจัยและอนุรักษ์
ศาสตราจารย์เกียรติคุณ ดร.พิไล พูลสวัสดิ์ เป็นหัวหน้าโครงการศึกษาชีววิทยาและนิเวศวิทยาของนกเงือกระยะยาวมาตั้งแต่ พ.ศ. 2521 และเมื่อ พ.ศ. 2546-ปัจจุบันเป็นหัวหน้าโครงการวิจัยร่วมจากหลายสถาบันเพื่อศึกษาลักษณะพันธุกรรม ประชากร และสถานภาพของนกเงือกในพื้นที่ผืนป่าและหย่อมป่าในประเทศไทย (โครงการร่วมกับกรมอุทยานแห่งชาติ สัตว์ป่า และพันธุ์พืชมหาวิทยาลัยมหิดล มหาวิทยาลัยเกษตรศาสตร์ จุฬาลงกรณ์มหาวิทยาลัยและสมาคมอนุรักษ์สัตว์ป่าแห่งประเทศไทย)โดยได้รับทุนสนับสนุนจาก ศูนย์พันธุวิศวกรรมและเทคโนโลยีชีวภาพแห่งชาติ และยังเป็นผู้ริเริ่มโครงการอุปการะครอบครัวนกเงือก ที่นำงานวิทยาศาสตร์มาเป็นสื่อกลางในการกระตุ้นให้คนเมืองเข้ามาสัมผัส และมีส่วนร่วมในการอนุรักษ์ทรัพยากรธรรมชาติร่วมกับชุมชนในท้องถิ่น เป็นผู้ก่อตั้งมูลนิธิศึกษาวิจัยนกเงือก ซึ่งให้ทุนสนับสนุนงานวิจัยด้านชีววิทยา-นิเวศวิทยาของนกเงือกและนิเวศวิทยาทั่วไป และสร้างนักวิจัยรุ่นใหม่ จัดตั้งศูนย์กลางประสานงานทางวิชาการ งานวิจัยและให้การฝึกอบรม จัดประชุมวิชาการเกี่ยวกับการวิจัยนกเงือกในระดับชาติและนานาชาติ ส่งเสริมนักวิจัยหลากหลายสาขาทั้งในและต่างประเทศ ให้ทำงานเชิงบูรณาการ โดยใช้นกเงือกเป็นสัตว์เป้าหมายในการวิจัย ซึ่งรูปแบบและผลการวิจัยสามารถประยุกต์ใช้ในการจัดการเพื่อการอนุรักษ์นกเงือก ซึ่งเป็น Umbrella และ Keystone species และใกล้สูญพันธุ์อย่างเหมาะสม จนทำให้เป็นโครงการวิจัยด้านอนุรักษ์สัตว์ป่าและทรัพยากรธรรมชาติที่มีศักยภาพในการชี้นำสังคม เป็นที่ยอมรับจากคณะทำงานด้านการท่องเที่ยวและสิ่งแวดล้อม วุฒิสภา ใช้เป็นต้นแบบในการจัดการอนุรักษ์ สัตว์ป่า และสิ่งแวดล้อมในประเทศ เป็นผู้ริเริ่มปลุกจิตสำนึกของพรานล่านกเงือกและชาวบ้านให้หันมาเป็นผู้อนุรักษ์ธรรมชาติและสัตว์ป่า โดยใช้นกเงือกเป็นสื่อจนเกิดความร่วมมือระหว่างชุมชน โรงเรียน เยาวชน และนักวิจัย
ศาสตราจารย์เกียรติคุณ ดร. พิไล พูลสวัสดิ์ มีผลงานวิจัยตีพิมพ์ในวารสารวิชาการระดับนานาชาติ มีบทความที่กล่าวถึงงานวิจัยในวารสารทางวิชาการและนิตยสารชั้นนำ ภาพยนตร์สารคดีในประเทศและต่างประเทศอย่างต่อเนื่อง อาทิเช่น
Science 3 August 2007: Vol. 317. no. 5838, pp. 592-593
Science Magazine คณะวิทยาศาสตร์ มหาวิทยาลัยมหิดล
ผลงานที่ได้รับการเผยแพร่เป็นภาพยนตร์สารคดี อาทิเช่น
วีณารัตน์ เลาหภคกุล
วีณารัตน์ เลาหภคกุล (เกิด: 12 กันยายน 2521) เป็นผู้ประกาศข่าวและพิธีกรหญิงชาวไทยทางช่องวัน 31
พิไล พูลสวัสดิ์
เครื่องราชอิสริยาภรณ์
สาขาวิทยาศาสตร์
อ้างอิง
รางวัลเกียรติยศ คณะวิทยาศาสตร์ มหาวิทยาลัยมหิดล Coraciiformes Taxon Advisory Grop
วีณารัตน์ เลาหภคกุล
ประวัติ
วีณารัตน์ เลาหภคกุล มีชื่อเล่นว่า เผย เกิดวันที่ 12 กันยายน พ.ศ. 2521 เป็นบุตรสาวคนโตของปรีชา กับวิสาข์ เลาหภคกุล มารดาเป็นชาวมาเลเซียเชื้อสายจีนมีชื่อเดิมว่า วงเสี้ยวฉิน
วีณารัตน์สำเร็จการศึกษาระดับมัธยมศึกษาจากโรงเรียนนานาชาติเอกมัย（Seven Day Adventist) จากนั้นเข้าศึกษาต่อที่รัฐศาสตรบัณฑิต (ความสัมพันธ์ระหว่างประเทศ) จุฬาลงกรณ์มหาวิทยาลัย เกียรตินิยมอันดับหนึ่ง และได้เข้าทำงานที่สำนักงานคณะกรรมการส่งเสริมการลงทุน (บีโอไอ) และสถานีโทรทัศน์เนชั่น แชนแนล ในฐานะผู้ประกาศข่าวภาษาอังกฤษ ก่อนที่จะได้รับทุนฟูลไบรท์ ไปศึกษาต่อปริญญาโท ในสาขาเดิม ที่ The Fletcher School มหาวิทยาลัยทัฟส์ สหรัฐอเมริกา
นอกเหนือจากงานพิธีกรรายการโทรทัศน์ใน เนชั่นทีวีแล้ว วีณารัตน์ยังเป็นคอลัมนิสต์ให้กับ นิตยสาร Marie Claire และนิตยสารอื่นๆ รวมถึงยังมีผลงานรวมเรื่องสั้น "วีณารัตน์บนดวงจันทร์" (สำนักพิมพ์เนชั่น) รวมถึงยังมีผลงานแปลหนังสืออีกหลายเรื่อง เช่น "สำเร็จได้โดยไม่ต้องทำเอง" เป็นต้น
วีณารัตน์ สมรสกับดร. วิทย์ สิทธิเวคิน ผู้บริหารทางด้านประชาสัมพันธ์ และพิธีกรรายการโทรทัศน์ เมื่อปี พ.ศ. 2548 ทั้งสองยังไม่มีบุตรด้วยกัน
ภาษาตะเรง
ภาษาตะเรง (Tareng) หรือภาษาตะเรียงมีผู้พูดในประเทศลาวทั้งหมด 5,000 คน (พ.ศ. 2524) ทางด้านชายแดนลาว – เวียดนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู เป็นคนละภาษากับภาษาตะเลียงที่อยู่ในภาษากลุ่มบะห์นาริก
โอ ฮา-ย็อง
ประวัติ
โอ ฮา-ย็อง เกิดวันที่ 19 กรกฎาคม 2539 ที่ โซล ประเทศเกาหลีใต้ เธอเข้าศึกษาที่โรงเรียนอนุบาลว็อนฮย็อง, ศึกษาในระดับชั้นประถมศึกษาและมัธยมศึกษาตอนต้นที่โรงเรียนชินวอล โดยสำเร็จการศึกษาชั้นมัธยมศึกษาตอนต้นเมื่อวันที่ 3 กุมภาพันธ์ พ.ศ. 2555 ปัจจุบันสำเร็จการศึกษาในระดับชั้นมัธยมศึกษาตอนปลายจากโรงเรียนศิลปะการแสดงโซล
เอพิงก์
โอ ฮา-ย็องได้รับการเปิดเผยว่าเป็นหนึ่งในสมาชิกวงเอพิงก์ผ่านทางทวิตเตอร์เมื่อวันที่ 21 กุมภาพันธ์ พ.ศ. 2554 เธอได้เปิดตัวในฐานะสมาชิกวงเอพิงก์เมื่อวันที่ 21 เมษายน พ.ศ. 2554 ในรายการเอ็มเคาท์ดาวน์! ของช่องเอ็มเน็ตในเพลง "มลลาโย" (몰라요) จากซิงเกิลเปิดตัวของอีพีอัลบั้ม เซเวนสปริงส์ออฟเอพิงก์
การปรากฏตัวในมิวสิควิดีโอ
ในปี พ.ศ. 2553 โอ ฮา-ย็อง ได้เป็นนักแสดงรับเชิญในมิวสิควิดีโอเพลง "Beautiful" ของวงบีสต์ ร่วมกับสมาชิกวงเอพิงก์ก่อนที่จะเปิดตัว
ในเดือนกรกฎาคม พ.ศ. 2555 เธอได้ร่วมแสดงมิวสิควิดีโอร่วมกับสมาชิกเอพิงก์คนอื่นๆในเพลง "Mayday" ของ มาริโอ
ในเดือนกุมภาพันธ์ พ.ศ. 2556 เธอได้ไปแสดงมิวสิควิดีโอในเพลง "1440" ของนักร้องร่วมค่าย ฮอ กั๊ก และในเดือนมีนาคมก็ได้ร่วมแสดงในมิวสิควิดีโอเพลง "Fanta Time" ของช็อง อึน-จี ร่วมกับสมาชิกของเอพิงก์
เมื่อวันที่ 1 ธันวาคม พ.ศ. 2556 เธอและสมาชิกวงบีวันเอโฟร์ ชินอู ในรับบทนำในมิวสิควิดีโอเพลง Frozen ของ ซิน โบ-รา
ความร่วมมือทางดนตรี
วันที่ 30 กรกฎาคม พ.ศ. 2557 โอ ฮา-ย็อง ได้ร่วมฟีชเจอริ่งในเพลงไตเติลแทรกในมินิอัลบั้มที่สาม "The Best Thing I Did" ของวงจิ๊กกี้ด็อก
รายการวาไรตี้
ปัจจุบัน โอ ฮา-ย็อง ได้เป็นพิธีกรในบางตอนของรายการ วีกลีไอดอล ร่วมกับเพื่อนร่วมวง ยุน โบ-มี
สายทอง
นางสายทองเป็นชื่อตัวละครในเสภาเรื่องขุนช้างขุนแผน โดยเป็นทาสของนางศรีประจันมีหน้าที่เป็นพี่เลี้ยงนางพิมพิลาไลยบุตรสาวของนางศรีประจัน และยังเป็นภรรยาของขุนแผนด้วย
พื้นเพ
นางสายทองเป็นทาสที่ขายตนเองให้แก่นางศรีประจันตั้งแต่ตนยังเล็ก ๆ ซึ่งหม่อมราชวงศ์คึกฤทธิ์ ปราโมช อธิบายสภาพของนางสายทองว่า "...เป็นทาสชนิดขาดค่าไถ่ คือได้รับเงินไปแล้วก็ตกลงว่าจะไม่ไถ่ตัวเองออกไปเป็นอิสระต่อไป นางสายทองนี้ทำให้เห็นลักษณะของความเป็นทาสในเมืองไทยสมัยนั้น" ถึงแม้จะเป็นทาสแต่นางสายทองก็ได้รับอนุญาตให้กินอยู่หลับนอนได้บนบ้านของเจ้านาย เหตุว่ามีหน้าที่พี่เลี้ยงนางพิมพิลาไลย บุตรสาวของนางศรีประจันซึ่งมีอายุอ่อนกว่าตนไม่กี่ปี ด้วยเหตุนี้ นิสัยใจคอและพฤติกรรมต่าง ๆ ของนางพิมพิลาไลยก็ล้วนมาจากการปลูกฝังและชักนำของนางสายทองทั้งสิ้น
บอระเพ็ดพุงช้าง
บอระเพ็ดพุงช้าง เป็นพืชในสกุลสบู่เลือด วงศ์บอระเพ็ด เป็นไม้เถาอายุหลายปี มีหัวกลม โผล่พ้นดิน โคนต้นมีเปลือกแข็ง ปลายยอดเรียบและเหี่ยวแห้งในฤดูแล้ง ใบเดี่ยว ช่อดอกแยกเพศ ออกที่ซอกใบ ผลสดกลมมีขนาดเล็ก ออกดอกเดือนกรกฎาคม−สิงหาคม กระจายตามเขาหินปูนในภาคตะวันตก พบครั้งแรกในประเทศไทยที่เขาหินปูนที่บ้านวังขนาย จังหวัดกาญจนบุรี
สายทอง
การได้พบกับพลายแก้ว
ต่อมาเมื่อพลายแก้วหรือขุนแผนบวชเป็นเณรวัดป่าเลไลยก์ ในยามสงกรานต์มีประเพณีจัดเทศน์มหาชาติเสมอ บังเอิญว่าพระที่จะเทศน์กัณฑ์มัทรีเกิดอาพาธปัจจุบันทันด่วน เณรแก้วจึงต้องปฏิบัติหน้าที่แทน และการเทศน์ของเณรแก้วนี้เป็นที่จับใจผู้ฟังทั่วไป นางพิมพิลาไลยที่มาฟังในคราวนั้นด้วยถึงกับเปลื้องผ้าซับในซึ่งเป็นแพรสีชมพูนิ่มออกพับใส่พานแล้วถวายเป็นเครื่องบูชากัณฑ์เทศน์ ซึ่งเณรแก้วและนางพิมก็เกิดประจับใจในกันและกัน ณ ตอนนี้เอง
บอระเพ็ดพุงช้าง
บอระเพ็ดพุงช้างที่กระจายตัวตามภูเขาหินปูนนั้นลักษณะการอยู่อาศัยจะเกาะหินและอยู่บนดินพบมากที่ภาคตะวันตก ภาคกลาง
ส่วนบอระเพ็ดพุงช้างที่กระจายตัวตามภูเขาดินลักษณะการอยู่นั้นจะอยู่ลึกใต้ดินพบมากในภาคตะวันออกเฉียงเหนือ ภาคตะวันออก ภาคเหนือ
สายทอง
การได้พบกับพลายแก้ว
เณรแก้วนั้นเมื่อนึกรักนางพิมเข้าแล้วก็เดินไปบิณฑบาตที่บ้านนางพิม จนได้พูดจากับนางพิมและนางสายทองจึงจำกันได้ว่าเคยเป็นเพื่อนเล่นกันมาแต่เล็ก ๆ ทั้งนั้น แต่ได้ประสบเคราะห์กรรมจึงแยกย้ายจากกันไป ซึ่งเณรแก้วก็ได้เชื้อเชิญสีกาทั้งสองให้ไปพบคบหากันที่วัดอีกด้วย
ต่อมา เมื่อนางสายทองมาพบที่วัด เณรแก้วได้ร้องขอให้นางพานางพิมมาพบที่ไร่ฝ้ายหลังบ้านนางศรีประจัน เมื่อนางสายทองมีทีท่าอิดเอือนด้วยการอ้างความไม่เหมาะสมทางประเพณี เณรแก้วจึงยื่นข้อเสนอว่าเมื่อตนได้เป็นสามีนางพิมแล้ว จะแบ่งปันความเป็นสามีมาให้นางสายทองด้วย ซึ่งนางสายทองก็รับข้อเสนอนี้โดยการพานางพิมมาไร่ฝ้ายเพื่อที่ตนจะได้พบกับเณรแก้วเช่นกัน ก่อนที่เณรแก้วจะมาพบนางพิมที่ไร่ฝ้ายก็ได้ขอสึกจากความเป็นเณรกับพระรูปหนึ่ง เมื่อพบกันและพลอดรักกันเสร็จแล้ว ตอนเย็นก็กลับวัดไปต่อศีลกับพระอีกรูปหนึ่ง กลับสภาพเป็นเณรอีกครั้ง ซึ่งหม่อมราชวงศ์คึกฤทธิ์ ปราโมช อธิบายว่า
ภายหลังจากที่พลายแก้วกลับกลายเป็นเณรแก้วอีกครั้งแล้ว นางสายทองก็ไปมาหาสู่เณรแก้วถึงกุฏิโดยคอยหากับข้าวกับปลามาให้และอยู่พูดคุยกันเป็นเวลานาน ๆ เป็นประจำ ฝ่ายเณรแก้วนั้นคิดใช้นางสายทองเป็นสะพานเข้าหานางพิมจึงเริ่มพูดจาแทะโลมนางสายทอง ครั้นเห็นว่านางสายทองเฉย ๆ ไม่จริงจังด้วย ก็เสกหมากด้วยคาถามหาละลวยให้นางสายทองรับประทาน ซึ่งเมื่อรับประทานแล้วนางสายทองก็กลับกลายเป็นอีกคนหนึ่งทันที มีความรู้สึกอยากตกเป็นภรรยาของเณร ณ บัดนั้น ทั้งเณรแก้วและสีกาจึงเริ่มมีสัมพันธ์ทางเพศกันบนกุฏิ
ระหว่างนั้นมีพระรูปหนึ่งเดินผ่านกุฏิเณรแก้วมาได้ยินเสียงประหลาดก็เกิดความสงสัย มองลอดเข้าไปทางช่องฝาเห็นภาพอุจาดบาดตาทนไม่ได้ จึงรุดไปฟ้องสมภารวัดป่าเลไลยก์ สมภารครั้นได้ยินก็โกรธจัด ฉวยได้ไม้พลองก็ถือบุกเข้าไปในกุฏิเณรแก้ว พบเณรกับสีกานั่งอยู่ด้วยกันก็กระหน่ำตีไม่ยั้ง ทั้งเณรแก้วและนางสายทองจึงตะเลิดเปิดเปิงกันไปคนละทิศละทาง
เณรแก้วนั้นเมื่อกระเจิดกระเจิงออกมาแล้วก็ไม่คิดกลับไปอีก จึงไปฝากตัวเป็นศิษย์สมภารคงวัดแคแห่งอำเภอเมืองสุพรรณบุรีนั้นเองเพื่อร่ำเรียนวิชาการต่าง ๆ จากสมภาร สมภารคงนี้เป็นคนรู้จักมักจี่กับนางทองประศรีมารดาของเณรเองและมีชื่อเสียงทางด้านวิชาอาคม ซึ่งในระยะนั้น ขุนช้างได้ส่งเถ้าแก่มาเจรจาสู่ขอนางพิมจากนางศรีประจัน ซึ่งนางศรีประจันเองก็ชักเออออไปข้างขุนช้างเพราะเห็นแก่ความร่ำรวยของขุนช้าง แต่นางพิมไม่ยอม ตะโกนด่าขุนช้างออกมาแต่ในห้องนอน การสู่ขอจึงระงับไปชั่วคราว นางพิมนั้นก็อาศัยจังหวะขอให้นางสายทองพาตนไปพบเณรแก้วที่วัดแคแล้วเล่าเรื่องให้ฟัง เณรแก้วจึงสึกจากสมณเพศแล้วรบเร้าให้มารดามาสู่ขอนางพิมตามประเพณี
การตกเป็นภรรยาของพลายแก้ว
อย่างไรก็ดี ในระหว่างรอการสู่ขอนั้น พลายแก้วได้ลักลอบมาหานางพิมที่บ้านนางศรีประจันในยามดึก โดยนางสายทองเป็นผู้เปิดประตูให้เข้ามาและมอบแพรห่มกายของนางให้พลายแก้วห่มเพื่อกันคนผิดสังเกต พลายแก้วก็เข้าหานางพิมแล้วมีเพศสัมพันธ์กันในครั้งนั้น เมื่อนางพิมหลับไปพลายแก้วก็ออกจากห้องนางพิมไปเข้าห้องนางสายทองและร่วมเพศกัน ซึ่งเสภาขุนช้างขุนแผนกล่าวว่าการร่วมเพศกันระหว่างพลายแก้วกับนางพิมนั้นเป็นไปโดยอ่อนโยน แต่ระหว่างพลายแก้วกับนางสายทองนั้นตรงกันข้ามทีเดียว โดยว่า
ฝ่ายนางพิมนั้นเมื่อสะดุ้งตื่นขึ้นไม่พบพลายแก้วก็ออกตามหาไปถึงห้องนางสายทองพบภาพบาดตา ก็เกิดทะเลาะเบาะแว้งกันตึงตังถึงขนาดตัดเป็นตัดตายกัน นางศรีประจันซึ่งนอนอยู่บนเรือนและควรจะตื่นตั้งแต่พลายแก้วขึ้นบ้านแล้วก็ตื่นตกใจเพราะเสียงทะเลาะตึงตังนั้น แต่ก็นอนอยู่บนเตียงแล้วร้องออกมาเพียงว่า "เรื่องอะไรกัน" นางสายทองจึงตอบกลับว่าแมวมาล้วงไหน้ำมัน และนางพิมก็เสริมว่าดีที่ตนออกมาช่วยไล่แมวได้ทัน มิเช่นนั้นน้ำมันคงหมดไหแล้ว แล้วนางศรีประจันก็หลับต่อไปโดยไม่สะกิดใจอันใด
การสิ้นสุดบทบาทของนางสายทอง
หลังจากที่นางพิมสมรสกับพลายแก้วและพลายแก้วได้รับบรรดาศักดิ์ "ขุนแผน" แล้ว ก็ไม่ปรากฏบทบาทสำคัญของนางสายทองนอกจากการปฏิบัติหน้าที่เป็นพี่เลี้ยงของพิม กระทั่งมาปรากฏตัวอีกครั้งในตอนงานศพของนางพิมแล้วก็หายไปไม่มีการกล่าวถึงอีกเลย
มรณวิทยา
มรณวิทยา เป็นการศึกษาทางวิทยาศาสตร์เกี่ยวกับความตาย วิชานี้จะตรวจสอบกลไกและมุมมองทางนิติเวชของความตาย เช่น การเปลี่ยนแปลงทางร่างกายหลังเสียชีวิต และช่วงเวลาหลังการตาย รวมถึงมุมมองทางสังคมกว้าง ๆ เกี่ยวกับความตาย โดยหลักเป็นการศึกษาแบบสหวิทยาการ เป็นวิชาที่เปิดสอนในวิทยาลัยและมหาวิทยาลัยหลายแห่ง
ตำบลบางกุ้ง (อำเภอบางคนที)
บางกุ้ง เป็นตำบลในอำเภอบางคนที จังหวัดสมุทรสงคราม ตั้งอยู่ในเขตการปกครองส่วนท้องถิ่นขององค์การบริหารส่วนตำบลโรงหีบ
ที่ตั้งและอาณาเขต
ตำบลบางกุ้งตั้งอยู่ทางทิศตะวันออกของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลบางกุ้งอยู่ในเขตอำเภอบางคนที เดิมเป็นพื้นที่ของตำบลไทรโยค และตำบลวัดโบสถ์ มีการปกครองในเขตพื้นที่ทั้งหมด 7 หมู่บ้าน และในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไป โดยยุบรวมพื้นที่ตำบลไทรโยค เข้ากับตำบลวัดโบสถ์ แล้วจัดตั้งเป็น "ตำบลบางกุ้ง" ตามประกาศกระทรวงมหาดไทยลงวันที่ 29 กรกฎาคม พ.ศ. 2483 โดยให้มีผลตั้งแต่วันที่ 6 สิงหาคม ปีเดียวกัน โดยขนานนามชื่อตำบลใหม่ตาม "ค่ายบางกุ้ง" ซึ่งเป็นค่ายทหารสมัยสมเด็จพระที่นั่งสุริยาศน์อมรินทร์ และ "วัดบางกุ้ง" เป็นวัดเก่าแก่ตั้งอยู่ในเขตตำบลบางกุ้ง อำเภอบางคนที จังหวัดสมุทรสงคราม สร้างขึ้นตั้งแต่สมัยกรุงศรีอยุธยาเป็นราชธานี มีจุดเด่นที่พระอุโบสถ ซึ่งเป็นโบสถ์เก่าแก่ ถูกปกคลุมทั้งอาคารด้วยรากของต้นโพธิ์ ต้นกร่าง ต้นไกร จนได้รับยกให้เป็นอันซีนแห่งหนึ่งในจังหวัดสมุทรสงคราม
ต่อมาได้มีการจัดตั้งสภาตำบลบางกุ้ง ในวันที่ 22 พฤษภาคม พ.ศ. 2517 ก่อนที่ต่อมาสภาตำบลบางกุ้งได้รับการจัดตั้งเป็นองค์การบริหารส่วนตำบลบางกุ้ง ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และในวันที่ 15 กันยายน 2547 ทางกระทรวงมหาดไทยได้ประกาศยุบองค์การบริหารส่วนตำบลบางกุ้ง รวมกับองค์การบริหารส่วนตำบลโรงหีบ เนื่องจากมีประชากรไม่ถึงเกณฑ์
ซิมโฟนีหมายเลข 1 (ชูมัน)
ซิมโฟนีหมายเลข 1 ในบันไดเสียง บี แฟลต เมเจอร์ (Symphony No. 1 in B flat major, op. 38 "Spring") ผลงานประพันธ์ซิมโฟนีชิ้นแรกของโรแบร์ท ชูมัน เขาเริ่มร่างซิมโฟนีเป็นครั้งแรกโดยการสนับสนุนจากคลารา ชูมัน ในช่วงฤดูใบไม้ร่วงของ ค.ศ. 1840 ขณะนั้นคนทั้งคู่กำลังอยู่ในห้วงแห่งความสุขหลังจากได้รับอนุญาตให้แต่งงานกันใหม่ ๆ ก่อนหน้านั้นความรักของทั้งสองถูกขัดขวางจากฟรีดริช วีค บิดาของเธอมาโดยตลอด
ชูมันเริ่มร่างซิมโฟนีบทนี้ช่วงต้นปี ค.ศ. 1841 ราววันที่ 23 ถึง 26 มกราคม และใช้เวลาประมาณหนึ่งเดือนในการเรียบเรียงสำหรับวงออร์เคสตรา ผลงานชิ้นนี้ออกแสดงครั้งแรกเมื่อวันที่ 31 มีนาคม ค.ศ. 1841 ที่เมืองไลพ์ซิช โดยวงออเคสตราเกอวันท์เฮาส์ อำนวยเพลงโดยเฟลิคส์ เม็นเดิลส์โซน
ผลงานชิ้นนี้มีอีกชื่อหนึ่งว่า "ซิมโฟนีแห่งฤดูใบไม้ผลิ" จากบันทึกของคลารา ชูมัน ที่ระบุว่าได้รับแรงบันดาลใจมาจากบทกวีฤดูใบไม้ผลิของ Adolph Boettger ในขณะที่ตัวชูมันเคยกล่าวไว้ว่า เขาได้รับแรงบันดาลใจในการเขียนบทเพลงนี้จาก Liebesfrühling (ฤดูใบไม้ผลิแห่งรัก) ของตัวเขาเอง
ซิมโฟนีหมายเลข 1 ในบันไดเสียง บี แฟลต เมเจอร์ ประกอบด้วย 4 มูฟเมนต์ ความยาวทั้งสิ้นประมาณ 29 ถึง 32 นาที
ตำบลบ้านปราโมทย์
บ้านปราโมทย์ เป็นตำบลในอำเภอบางคนที จังหวัดสมุทรสงคราม ตั้งอยู่ในเขตองค์กรปกครองส่วนท้องถิ่นขององค์การบริหารส่วนตำบลบางสะแก เคยเป็นตำบลเก่าแก่ตั้งแต่ พ.ศ. 2444 ในนาม "ตำบลโรงหวี" และได้ยุบตำบลลงในปี พ.ศ. 2483 ก่อนที่จะจัดตั้งขึ้นใหม่อีกครั้งในปี พ.ศ. 2525
ที่ตั้งและอาณาเขต
ตำบลบ้านปราโมทย์ตั้งอยู่ทางทิศตะวันตกของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลบ้านปราโมทย์อยู่ในเขตอำเภอบางคนที เป็นตำบลที่จัดตั้งขึ้นในวันที่ 7 กันยายน พ.ศ. 2525 โดยได้แยกการปกครองหมู่ 2 (บ้านคลองไทย) ของตำบลบางยี่รงค์ ไปรวมกับการปกครองหมู่ 1–3, 11 (บ้านบางสะแก),และหมู่ 12 (บ้านคลองบางขุน) ของตำบลบางสะแก และจัดตั้งขึ้นเป็น ตำบลบ้านปราโมทย์ ซึ่งเป็นตำบลที่จัดตั้งขึ้นล่าสุดในจังหวัดสมุทรสงคราม โดยขนานนามชื่อตำบลใหม่ตาม "วัดปราโมทย์"
ต่อมาได้มีการจัดตั้งสภาตำบลบ้านปราโมทย์ ในวันที่ 8 กันยายน พ.ศ. 2525 หลังจากการจัดตั้งตำบล ก่อนที่ต่อมาสภาตำบลบ้านปราโมทย์ได้รับการจัดตั้งเป็นองค์การบริหารส่วนตำบลบ้านปราโมทย์ ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และในวันที่ 15 กันยายน 2547 ทางกระทรวงมหาดไทยได้ประกาศยุบองค์การบริหารส่วนตำบลบ้านปราโมทย์ รวมกับองค์การบริหารส่วนตำบลบางสะแก เนื่องจากมีประชากรไม่ถึงเกณฑ์
โลหฑี
โลหฑี หรือ โลหรี (Lohri; คุรมุขี: ਲੋਹੜੀ, ชาหมุขี: لوہڑی, เทวนาครี: लोह्ड़ी) เป็นเทศกาลฤดูหนาวของท้องถิ่นปัญจาบ ที่เป็นที่นิยม มีการเฉลิมฉลองโดยเฉพาะในภูมิภาคปัญจาบ ที่ซึ่งตัวเทศกาลเองมีความสำคัญและความเชื่อมโยงกับภูมิภาคนี้อย่างสำคัญ  เชื่อกันโดยทั่วไปว่าเทศกาลนี้เป็นการเฉลิมฉลองการสิ้นสุดของทักษิณายัน   โลหฑีจึงเป็นเหมือนการเฉลิมฉลองจุดสิ้นสุดของฤดูหนาว การเฉลิมฉลองนั้นจะเริ่มมีขึ้นในคืนก่อนเริ่มต้นมกรสังกรานติ หรือที่รู้จักในชื่อ มาฆี และอยู่ในช่วงสุริยะของปฏิทินสุริยจันทรคติ พิกรรมี ซึ่งโดยทั่วไปมักตรงกับวันตามปฏิทินเกรเกอเรียนวันเดียวกันทุกปี คือ 13 มกราคม
โลหฑีเป็นวันหยุดทางการในรัฐปัญจาบ รัฐหรยาณา และ ราชธานีเดลี ของประเทศอินเดีย ที่ซึ่งมีการเฉลิมฉลองทั้งในชาวซิกข์ ฮินดู มุสลิม และคริสต์ โดยทั่วกัน อย่างไรก็ตาม โลหฑีไม่ได้เป็นวันหยุดทางการแคว้นปัญจาบของประเทศปากีสถาน แต่ก็มีการเฉลิมฉลองโดยชาวซิกข์ ฮินดู และมุสลิมบางส่วน
แซมพลิง
ในทางดนตรี แซมพลิง หรือ การแซมเพิล (sampling) คือการนำบางส่วนของเสียงและเพลง ซึ่งเรียกว่า แซมเพิล นำมาใช้ใหม่ในอีกเพลง โดยทั่วไปจะใช้เครื่องแซมเพลอร์ ซึ่งอาจเป็นส่วนหนึ่งในฮาร์ดแวร์หรือโปรแกรมคอมพิวเตอร์ กับดิจิตอลคอมพิวเตอร์ แซมพลิงสามารถทำได้โดยใช้การเปิดเทปวนซ้ำ หรือใช้แผ่นไวนิลเล่นบนเครื่องเล่นจานเสียง คนที่ใช้แซมเพิลนี้อาจเป็นโปรดิวเซอร์เพลงหรือคนทำจังหวะเพลง ถึงแม้ว่าการทำจังหวะสามารถทำได้โดยเครื่องดนตรีสดและเครื่องสังเคราะห์เสียง แซมพลิงก็เป็นวิธีหนึ่งที่คนทำจังหวะมักทำกัน
การใช้แซมเพิลในเพลง อาจใช้ส่วนหนึ่งของเพลง ในส่วนต่าง ๆ เช่น การใช้ท่อนกลองในท่อนนำของเพลง "When the Levee Breaks" โดยเลดเซพเพลิน (Led Zeppelin) ในเพลงของบีสตีบอยส์ (Beastie Boys) ดร. เดร (Dr. Dre) เอ็มมิเน็ม (Eminem) ไมค์ โอลด์ฟิลด์ (Mike Oldfield) ร็อบ ดูแกน (Rob Dougan) โคลด์คัต (Coldcut) ดีเพชโมด (Depeche Mode) และอีเรเชอร์ (Erasure) หรือท่อนริฟฟ์กีตาร์เพลง "Hot Blooded" โดยวงฟอเรนเนอร์ (Foreigner) ในเพลง "Funky Cold Medina" ของโทนี-ล็อก (Tone Loc)
แซมพลิงเกิดขึ้นบ่อยในอุตสาหกรรมดนตรี ยังมีการใช้คำพูดจากภาพยนตร์ จากรายการโทรทัศน์ เช่นเดียวกับการใช้ในดนตรีอีเลกโทรนิก ดนตรีฮิปฮอป ที่ดีเจจะนำมาใส่แบบซ้ำๆ ในเพลง และในเพลงอาร์แอนด์บีร่วมสมัย ที่ใช้กันมาก
โคซักลือ
โคซักลือ (Kozaklı) อดีตมีชื่อว่า ฮามาโมร์ตา (Hamamorta) และ คิสลา (Kisla) เป็นเมืองและอำเภอในจังหวัดเนฟเชฮีร์ ภูมิภาคอานาโตเลียกลาง ประเทศตุรกี รายงานจากสำมะโน ค.ศ. 2010 อำเภอนี้มีประชากร 15,519 คน ในจำนวนนี้มีผู้อาศัยอยู่ในเมืองโคซักลือ 7,011 คน อำเภอนี้กินพื้นที่ 706 km2 และมีความสูงเฉลี่ย 1275 m
ภาษาไตคัง
ภาษาไตคัง (Tay Khang) พบในลาวประมาณ 200 คนที่แขวงคำม่วน อาจจะมีในเวียดนามด้วย จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก เป็นคนละภาษากับภาษาคังในเวียดนาม
ส้มสันดาน
ส้มสันดานหรือส้มข้าว  เป็นไม้เลื้อยในวงศ์ Vitidaceae ไม่มีเนื้อไม้ลำต้นเป็นสี่เหลี่ยม โดยมีปีกบางๆตามยาวของลำต้น และมีคราบขาวตามลำต้น ต้นอ่อนสีม่วงอมแดง แก่เป็นสีเขียวแล้วเป็นสีน้ำตาลอมเทา ใช้หนวดในการยึดพันกับต้นไม้อื่น ใบเดี่ยว ขอบใบหยักเป็นคลื่น ก้านใบเรียวเล็ก ดอกช่อแบบแยกแขนง ออกตามซอกใบ กลีบเลี้ยงสีม่วง กลีบดอกสีเหลืองแกมเขียวผลเดี่ยว กลม ผิวเกลี้ยงเป็นมันอมเขียว เมื่ออ่อนสีม่วงแดง แก่แล้วเป็นสีดำ มีเมล็ดเดียว
ใบรับประทานได้ ใส่ในต้มส้ม มีรสเปรี้ยวเป็นเอกลักษณ์ เถาใช้ดองเหล้าดื่มแก้ปวดเมื่อย แก้ไอ
พระพุทธรูป
พระพุทธรูป หมายถึง รูปที่สร้างขึ้นแทนองค์สมเด็จพระสัมมาสัมพุทธเจ้า เพื่อกราบไหว้บูชา อาจใช้การแกะสลักจากวัสดุต่าง ๆ เช่น หิน งาช้าง ไม้ หรือวัสดุอื่น ๆ นอกจากนี้ยังอาจใช้การปั้นด้วย"ดิน" หรือหล่อด้วยโลหะก็ได้ โดยทั่วไป คำว่า พระพุทธรูปมักจะหมายถึง รูปขนาดใหญ่พอที่จะวางบูชาได้ สำหรับรูปขนาดเล็กมักจะเรียกว่า พระเครื่อง อย่างไรก็ตาม ทั้งสองแบบสามารถเรียกว่า พระพุทธรูป ได้เช่นกัน
กำเนิดพระพุทธรูป
แต่เดิมนั้นพุทธศาสนาไม่มีรูปเคารพแต่อย่างใด ศาสนาพราหมณ์ หรือ ฮินดู ซึ่งมีมาก่อนศาสนาพุทธ ก็ไม่มีรูปเคารพเป็นเทวรูปเช่นกัน หลังจากพระพุทธเจ้าปรินิพพานไปแล้ว ผู้ที่เลื่อมใสในพุทธศาสนา อยากจะมีสิ่งที่จะทำให้รำลึกถึง หรือเป็นสัญญลักษณ์ขององค์ศาสดา เพื่อที่จะบอกกล่าวเล่าขาน เรื่องราวขององค์พระสัมมาสัมพุทธเจ้า ที่ทรงศึกษาค้นคว้าหาทางดับทุกข์ และทรงชี้แนะสอนสั่งผู้คน ถึงการปฏิบัติเพื่อให้บรรลุถึงความเป็นอยู่ ที่ก่อให้เกิดความผาสุกในหมู่มวลมนุษย์และสิ่งมีชีวิตในโลก
ครั้งแรกนั้นชาวพุทธก็ได้แต่นำเอาสิ่งของอันได้แก่ ดิน น้ำ และกิ่ง ก้าน ใบโพธิ์ จากบริเวณสังเวชนียสถาน 4 แห่ง คือ สถานที่ประสูติ (ลุมพินีวัน), ตรัสรู้ (พุทธคยา), ปฐมเทศนา (สารนาถ) และปรินิพพาน (กุสินารา) เก็บมาไว้สักการะบูชาแทนองค์พระพุทธเจ้า
ล่วงมาถึงในสมัยพระเจ้าอโศกมหาราช พุทธศาสนูปถัมภกที่ยิ่งใหญ่พระองค์หนึ่ง เมื่อ 2,200 ปีก่อน หรือหลังจากการดับขันธ์ของพระพุทธเจ้ามา 300 ปี พระเจ้าอโศกมหาราช ได้ทรงส่งสมณะทูต จำนวน 500 รูป ไปเผยแผ่พระพุทธศาสนายังเมืองตักกศิลา แคว้นคันธารราฐ จึงมีชื่อเสียงในฐานะเป็นเมืองที่ประสิทธิประสาทวิทยาการต่าง ๆ นับว่า "เป็นมหาวิทยาลัยแห่งแรกทางพระพุทธศาสนา" แต่ก็ยังไม่มีรูปเคารพแทนพระพุทธเจ้าที่เป็นรูปคน
พระพุทธรูป หรือ รูปเคารพแทนพระพุทธเจ้า ในตำนานเรื่องพระแก่นจันทน์ได้พรรณาเรื่องพระพุทธรูปองค์แรกไว้ว่า ครั้งที่พระพุทธเจ้าเสด็จจำพรรษาเพื่อโปรดพุทธมารดา ณ สวรรค์ชั้นดาวดึงส์นั้น พระเจ้าปเสนทิโกศล กษัตริย์แห่งเมืองสาวัตถี ทรงรำลึกถึงพระพุทธองค์เป็นอย่างมาก จึงโปรดฯให้ช่างหาไม้แก่นจันทน์หอมที่ดีที่สุด มาแกะสลักเป็นพระพุทธรูปอันงดงาม มีพุทธลักษณะคล้ายพระพุทธองค์ แล้วอัญเชิญไปประดิษฐานยังพระราชมณเฑียร
เมื่อพระบรมศาสดาเสด็จกลับจากดาวดึงส์ และเสด็จมายังเมืองสาวัตถี พระเจ้าปเสนทิโกศลจึงทูลอาราธนาให้เสด็จทอดพระเนตรพระพุทธรูปองค์ดังกล่าว ครั้นพระพุทธองค์เสด็จไปถึง พระพุทธรูปไม้แก่นจันทน์ได้ขยับองค์จากพระแท่นที่ประดิษฐาน เพื่อถวายความเคารพพระศาสดา ครานั้นพระพุทธองค์จึงทรงยกพระหัตถ์ซ้ายขึ้นห้าม พระไม้แก่นจันทน์จึงกลับไปประทับยังพระแท่นที่เดิม พระเจ้าปเสนทิโกศลเห็นเช่นนั้นก็ยิ่งเกิดความเลื่อมใสศรัทธา แต่ตำนานนั้นถือว่ายังไม่สามารถหาหลักฐานได้
ส่วนการสร้างพระพุทธรูปจริง ๆ นั้นเริ่มมีการสร้างขึ้นมาตั้งแต่ระหว่าง พ.ศ. 500 ถึง 550 เมื่อชาวกรีก ที่ชาวชมพูทวีป (อินเดียโบราณ) เรียกชาวต่างแดนว่า "โยนา" หรือ "โยนก" โดยพระเจ้าเมนันเดอร์ที่ 1 หรือ พระเจ้ามิลินท์ กษัตริย์เชื้อสายกรีก ยกทัพกรีกเข้ามาครอบครองแคว้นคันธารราฐ (ปัจจุบันเป็นดินแดนของอัฟกานิสถาน) จากนั้นพระองค์ก็แผ่อาณาเขตไปทั่วบริเวณด้านตะวันตกเฉียงเหนือของชมพูทวีป และสร้างเมืองหลวงเป็นที่ประทับ ณ เมืองสากล หลังจากที่ได้พบพระสงฆ์ท่านหนึ่งนามว่า นาคเสน จึงมีเรื่องราวแห่งการตั้งคำถามของพระเจ้ามิลินท์ต่อพระนาคเสน จนทำพระเจ้ามิลินท์ ทรงเลื่อมใสในพระพุทธศาสนา (คำถามคำตอบปุจฉาวิสัชนา ซึ่งถูกเขียนบันทึกเป็นหนังสือและแปลเป็นภาษาต่าง ๆ ที่มีชื่อเสียงมาก เรื่องนี้ก็คือ มิลินทปัญหาได้มีการสร้างสถาปัตยกรรม และประติมากรรมทางพุทธศาสนามากมายในแคว้นคันธารราฐ ซึ่งการสร้างพระพุทธรูปนั้นมีลักษณะต่าง ๆ ตามพุทธประวัติ (ปางพระพุทธรูป)
ตำแหน่งของการปิดทองพระพุทธรูป
ชาวพุทธต่างพากันบูชาพระรัตนตรัย ชาวพุทธ มีความเชื่อที่ว่าการปิดทองพระพุทธรูป ถือเป็นบุญบารมีมหาศาล ที่จะทำให้ผู้ที่ปิด ได้อานิสงส์ผลบุญ ส่งผลให้บังเกิดสิ่งดี ๆ เข้ามาในชีวิต และสิ่งที่หลายท่านอาจยังไม่ทราบคือ การปิดทองในตำแหน่งต่าง ๆ ของพระพุทธรูป จะส่งอานิสงส์ผลบุญในด้านที่แตกต่างกันด้วย
นงเยาว์ ดาวสุพรรณ
นงเยาว์ ดาวสุพรรณ เป็นนักร้องจากสุพรรณบุรี เป็นศิษย์ของครูสุรพล สมบัติเจริญ(ราชาเพลงลูกทุ่ง)
ประวัติ
นงเยาว์เกิดเมื่อ 7 กันยายน พ.ศ. 2492 ที่ตำบลดอนกำยาน อำเภอเมือง จังหวัดสุพรรณบุรี มีชื่อสกุลจริงว่า นงเยาว์ ฉายวงศ์ บิดาชื่อ ย้วน มารดาชื่อ พิมพา ฉายวงศ์ เรียนหนังสือที่โรงเรียนวัดพันตำลึง จบชั้นประถมศึกษาปีที่ 4 แล้วไม่ได้เรียนต่อ เนื่องจากต้องช่วยพ่อแม่ทำนา
เส้นทางเข้าวงการ
"วงดนตรีสุรพล สมบัติเจริญ" ไปเปิดทำการแสดงที่วัดแถวบ้านของเธอ  ทองใบ รุ่งเรืองนักแต่งเพลงประจำวงดนตรีสุรพล ได้ไปซื้อข้าวโพดต้มของคุณอานงเยาว์ อาของนงเยาว์จึงฝากนงเยาว์ให้ครูทองใบพาไปสมัครกับครูสุรพล ้แต่ครูสุรพลจะไม่รับนักร้องเวลาทำการแสดงต้องไปประกวดที่กรุงเทพฯเท่านั้น แต่เนื่องจากถูกครูทองใบตามตื้อจึงยอมให้นงเยาว์ขึ้นร้องเพลง
พอร้องเสร็จสุรพล ถึงกับเอ่ยปากว่า พบแล้วช้างเผือกในป่า" แต่สุรพลกลับไม่รับเข้าประจำวง เพราะนงเยาว์ขึ้นเวทีร้องเพลงไม่ยกมือไหว้ใครเลย พี่ชายเธอต้องเทียวไปเทียวมาหลายครั้งเพราะสนิทกับจินดา สมบัติเจริญ แต่ครูสุรพลกลับบอกว่าให้กลับไปฝึกน้องเธอให้มีมารยาทซะบ้าง ต่อมาวงดนตรีสุรพล สมบัติเจริญมาเปิดทำแสดงใกล้บ้านเธออีกครั้งครูทองใบจงให้เธอเข้าไปไหว้ครูสุรพล สมบัติเจริญ ครูสุรพลบอกกับเธอว่า "ฉันรับเธอตั้งแต่วันแรกแล้วแต่ฉันน่ะดัดนิสัยเธอ" คุณนงเยาว์  เริ่มเป็นศิลปินลูกทุ่งจริงจัง  เมื่ออายุได้  17  ปี
บันทึกแผ่นเสียงครั้งแรกในชีวิต คือเพลง "ชื่นใจคนจน" งานประพันธ์ของ อาจารย์จิตรกร บัวเนียม เมื่อปี พ.ศ. 2512   เพลงนี้ร้องแก้กับเพลง"คนจนน้อยใจ"   ของศรีไพร  ลูกราชบุรี
เพลงที่สร้างชื่อ เช่น พี่จ๋าอย่าเจ้าชู้  สงสารพี่แทน   เบื่อหน้าคนขี้หนาว  ความฝันบ้าๆ  หัวบ่ดี   ตลุงรักราชบุรี  ชอบว่าจริงๆ  อดีตรักวันลอยกระทง
ปัจจุบัน
ปัจจุบัน นงเยาว์ ดาวสุพรรณอยู่กับครอบครัว ทำการค้าขายเล็กๆน้อยๆ ประเภทโชห่วย อยู่ที่เขตวงเวียนใหญ่ กทม. และยังรับเชิญร้องเพลงเหมือนนักร้องเก่าท่านอื่นๆ
โนเกีย 1202
โนเกีย 1202 เป็นโทรศัพท์มือถือของโนเกีย จอภาพเป็นจอขาว-ดำ เปิดตัวครั้งแรกในเดือน พฤศจิกายน 2551 และเปิดให้จำหน่ายในเดือนเมษายน 2552
แหล่งข้อมูลอื่น
แหล่งข้อมูลผู้ผลิต